
[bookmark: _Hlk158727344][bookmark: _Hlk138951629]LĪGUMS Nr.______________ (projekts)
[bookmark: _Hlk158727351]

Valmierā	
Līguma sagatavošanas datums: ___________________

Līguma parakstīšanas datums ir 
pēdējā pievienotā droša elektroniskā paraksta 
un tā laika zīmoga pievienošanas datums*

SIA “ZAAO”, reģistrācijas numurs 44103015509, juridiskā adrese Rīgas iela 32, Valmiera, Valmieras novads, turpmāk – Pasūtītājs, kuru, pamatojoties uz statūtiem, pārstāv valdes priekšsēdētājs Gints Kukainis, no vienas puses, un
[bookmark: _Hlk113265766]_____[nosaukums]_______________, reģistrācijas numurs _________________, juridiskā adrese ____________________, turpmāk – Piegādātājs, kuru, pamatojoties uz ____[pārstāvības pamats]___________, pārstāv ______[amata nosaukums, vārds uzvārds]___________, no otras puses, turpmāk Pasūtītājs un Piegādātājs kopā – Puses, katrs atsevišķi – Puse, pamatojoties uz Pasūtītāja rīkotā iepirkuma “Atkritumu konteineru mazgāšanas iekārtas piegāde”, identifikācijas Nr. ZAAO 2024/12/m, turpmāk – iepirkums, rezultātiem un Piegādātāja iepirkuma ietvaros iesniegto piedāvājumu, noslēdz šādu līgumu, turpmāk – Līgums:

1. LĪGUMA PRIEKŠMETS
1.1. Pasūtītājs pasūta un pērk, bet Piegādātājs pārdod, piegādā un uzstāda Līguma un iepirkuma noteikumiem, Piegādātāja iepirkuma ietvaros iesniegtajai tehniskajai specifikācijai (Līguma 1. pielikums) un finanšu piedāvājumam (Līguma 2. pielikums) atbilstošu, jaunu un nelietotu (ekspluatācijā neizmantotu) atkritumu konteineru mazgāšanas iekārtu, turpmāk – Iekārta, ko paredzēts uzstādīt un lietot slēgtā furgona tipa automašīnā.
1.2. Piegādātājs nodrošina, ka Iekārtai atbilstoši iepirkuma ietvaros iesniegtajai tehniskajai specifikācijai un finanšu piedāvājumam tiek nodrošināta Iekārtas garantijas laika apkopes un remonts, turpmāk – pakalpojums.

2. LĪGUMCENA UN SAMAKSAS KĀRTĪBA
2.1. Iekārtas cena atbilstoši Piegādātāja iesniegtajam finanšu piedāvājumam bez pievienotās vērtības nodokļa, turpmāk – PVN, ir EUR __[cena skaitļiem]__ (___________[cena vārdiem]________), turpmāk – Līgumcena. PVN aprēķināms normatīvajos aktos noteiktajā kārtībā.
2.2. Līgumcenā ietilpst Iekārtas cena, ieskaitot jebkādas papildu iekārtas un aprīkojumu, kas nepieciešami, lai nodrošinātu Iekārtas darbību atbilstoši tās ekspluatācijas mērķim, Iekārtas piegādes un uzstādīšanas izmaksas, kā arī jebkuras citas izmaksas, kas rodas Līguma izpildē un kas saistītas ar Iekārtas piegādi un uzstādīšanu.
2.3. Līgumcenas samaksu Pasūtītājs veic 30 (trīsdesmit) dienu laikā pēc Iekārtas pieņemšanas-nodošanas akta/pavadzīmes parakstīšanas un atbilstoša Piegādātāja rēķina saņemšanas dienas.
2.4. Samaksa par Iekārtu tiek veikta bezskaidras naudas norēķinu veidā uz Piegādātāja Līgumā norādīto norēķinu kontu. Pasūtītāja veiktais maksājums par Iekārtu ir uzskatāms par izpildītu dienā, kad Pasūtītājs ir veicis darbības attiecīgā maksājuma, kas norādīts Līguma 2.3. punktā, pārskaitīšanai uz Piegādātāja norēķinu kontu.
2.5. Piegādātājs Līguma 2.3. punktā minētos rēķinus sagatavo atbilstoši Latvijas Republikā spēkā esošajiem normatīvajiem aktiem un nosūta tos uz šādu Pasūtītāja elektroniskā pasta adresi: _________________. Gadījumā, ja Piegādātājs rēķinu nav noformējis atbilstoši šī Līgumā punktam, Pasūtītājs par to informē Piegādātāju un neapmaksā rēķinu līdz brīdim, kamēr Piegādātājs nav novērsis nepilnības un iesniedzis korektu rēķinu. Šajā punktā minētajā gadījumā, Pasūtītājs nesedz Piegādātājam zaudējumus, kas var rasties nekorekta rēķina iesniegšanas rezultātā, kā arī šādā gadījumā Piegādātājs nevar piemērot Līguma 7.5. punktā minēto līgumsodu.

3. PUŠU TIESĪBAS UN PIENĀKUMI
3.1. Piegādātāja pienākumi un tiesības:
3.1.1. Piegādāt Iekārtu Pasūtītāja norādītajā vietā “Brandeļi”, Brandeļos, Kocēnu pagastā, Valmieras novadā, LV-4220;
3.1.2. Nodrošināt Iekārtas pilnīgu atbilstību Līguma un tā pielikumu prasībām, Iekārtas atbilstību kvalitātes prasībām atbilstoši paredzētajam Iekārtas izmantošanas veidam un intensitātei. Ar kvalitatīvu un Līguma prasībām atbilstošu Iekārtu Līguma ietvaros saprotama Iekārta, kas atbilst Iekārtas ražotāja standartiem, kā arī spēkā esošiem normatīvajiem aktiem, kas attiecas uz konkrēto Iekārtu, Līguma un iepirkuma noteikumiem un ir izmantojama atbilstoši iepirkumā izvirzītajam lietošanas mērķim atbilstošā intensitātē;
3.1.3. Nodrošināt Pasūtītāja pārstāvjiem iespēju visos Līguma izpildes posmos pārliecināties par Iekārtas atbilstību tehniskās specifikācijas prasībām. Piegādātājs ne vēlāk kā 2 (divu) darba dienu laikā pēc Pasūtītāja pieprasījuma informē un sniedz ziņojumu Pasūtītājam par Līguma izpildes gaitu;
3.1.4. Pēc Iekārtas uzstādīšanas nodot Pasūtītājam Iekārtu kopā ar Iekārtas dokumentāciju (ja attiecināms) latviešu vai angļu valodā (1 eksemplārā papīra/drukātā formātā un 1 eksemplārā elektroniskā formātā);
3.1.5. Uzņemties atbildību un nodrošināt pilnīgu Iekārtas drošību pret iespējamajiem bojājumiem un zudumiem līdz Iekārtas nodošanai Pasūtītājam;
3.1.6. Sniegt Pasūtītājam patiesu un pilnīgu informāciju par Iekārtas kvalitāti, drošumu un lietošanas noteikumiem;
3.1.7. Nodrošināt Iekārtas ražotāja garantijas atbilstoši Līguma nosacījumiem un iepirkuma ietvaros Piegādātāja iesniegtajai tehniskajai specifikācijai;
3.1.8. Piegādātājam bez Pasūtītāja rakstveida piekrišanas nav tiesību nodot ar Līgumu nolīgtās tiesības un pienākumus trešajai personai vai piesaistīt apakšuzņēmumus, kas nav bijuši norādīti iepirkuma piedāvājumā;
3.1.9. Veicot Iekārtas piegādi, Piegādātājs ievēro un atbild par Latvijas Republikas spēkā esošo drošības tehnikas, darba drošības un aizsardzības, vides aizsardzības, ugunsdrošības un citu normatīvo aktu prasībām, kas attiecas uz Iekārtas piegādi un kārtību.
3.2. Pasūtītāja tiesības un pienākumi:
3.2.1. Līguma izpildes gaitā pārliecināties par Līgumā un tā pielikumos noteikto prasību izpildi gan pieprasot informāciju, gan veicot klātienes pārbaudes, un neatbilstību gadījumā prasīt Piegādātājam tās novērst;
3.2.2. Pirms Iekārtas piegādes prasīt Piegādātājam nebūtiskas izmaiņas Iekārtas komplektācijā, ja tas ir objektīvi nepieciešams un saskaņā ar Publisko iepirkumu likumu nav uzskatāms par būtisku iepirkuma noteikumu grozīšanu, kas būtu ietekmējis pretendentu loku, un Piegādātājs tām rakstveidā piekrīt;
3.2.3. Pieņemot Iekārtu, pieaicināt neatkarīgus speciālistus un ekspertus;
3.2.4. Pirms Iekārtas pieņemšanas-nodošanas akta parakstīšanas, ja Iekārtai konstatētas nepilnības, sastādīt defekta aktu, kurā norādītas konstatētās nepilnības un termiņš to novēršanai;
3.2.5. Nepieņemt Iekārtu, ja tā neatbilst Līguma un tā pielikumu noteikumiem un prasībām;
3.2.6. Nodrošināt Iekārtas ekspluatācijas, uzglabāšanas un lietošanas noteikumu ievērošanu tādā apmērā, kādā Piegādātājs ir informējis Pasūtītāju;
3.2.7. Veikt samaksu par Piegādātāja piegādāto un Līguma nosacījumiem atbilstošu Iekārtu Līgumā noteiktajā kārtībā un apmērā;
3.2.8. neveikt nekādas darbības, kas varētu traucēt Līguma izpildi, ja netiek pārkāpti Līguma noteikumi;
3.2.9. Pēc Piegādātāja pieprasījuma apņemas nodrošināt visu tā rīcībā esošo informāciju, kas nepieciešama Līguma izpildei;
3.2.10. Ja Piegādātājs nenovērš Pasūtītāja konstatētās Līguma izpildes neatbilstības noteiktajā termiņā, tad Pasūtītājam, ja tas ir iespējams, ir tiesības par saviem līdzekļiem novērst konstatētās neatbilstības un iesniegt Piegādātājam rēķinu par radušos izdevumu apmaksu;
3.2.11. Neatbild par Piegādātāja vai trešo personu (apakšuzņēmēju) darbības vai bezdarbības rezultātā radītajiem zaudējumiem vai kaitējumu.
3.3. Līdz Iekārtas nodošanai Pasūtītājam Iekārta ir Piegādātāja īpašumā un pilnā atbildībā, izņemot, ja Puses rakstveidā vienojas par citiem noteikumiem.

4. LĪGUMA DARBĪBAS UN IEKĀRTAS PIEGĀDES TERMIŅI
4.1. Līgums stājas spēkā tā abpusējas parakstīšanas dienā un ir spēkā līdz tajā noteikto saistību pilnīgai izpildei vai līdz Līguma pirmstermiņa izbeigšanai Līgumā noteiktajos gadījumos un kārtībā.
4.2. Iekārtas piegāde un uzstādīšana ir jāveic ne vēlāk kā 2 (divu) mēnešu laikā no Līguma spēkā stāšanās dienas.

5. IEKĀRTAS PIEGĀDE UN NODOŠANA
5.1. Pēc Piegādātāja paziņojuma par Iekārtas piegādes paredzamo datumu Pasūtītājs ne vēlāk kā 3 (trīs) darba dienu laikā informē Piegādātāju par piegādes nosacījumiem (darba laiks, kontaktpersona u.tml.).
5.2. Iekārtas piegādes un uzstādīšanas vieta: “Brandeļi”, Brandeļi, Kocēnu pagasts, Valmieras novads, LV-4220.
5.3. Pasūtītājs nodrošina sava pārstāvja klātbūtni Iekārtas piegādes vietā un laikā.
5.4. Piegādātājs ir atbildīgs par normatīvajos aktos noteikto noteikumu ievērošanu Iekārtas piegādes laikā, t.sk. ceļu satiksmes noteikumus u.c.
5.5. Par Iekārtas nodošanas dienu tiek uzskatīta diena, kad Piegādātājs Pasūtītājam nodod Iekārtu un Pasūtītāja pilnvarotais pārstāvis paraksta Iekārtas pieņemšanas-nodošanas aktu/pavadzīmi, turpmāk – Akts.
5.6. Pasūtītājs pārbauda Iekārtas atbilstību Līguma un iepirkuma tehniskās specifikācijas noteikumiem un, ja Iekārtai netiek konstatēti trūkumi/neatbilstības, paraksta Aktu. Ja Pasūtītājs konstatē Iekārtas trūkumus/neatbilstības, Pasūtītājs neparaksta Aktu un atdod to neparakstītu Piegādātājam, rakstveidā norādot Akta neparakstīšanas iemeslus un Iekārtai konstatētās neatbilstības.
5.7. Ja Pasūtītājs neparaksta Aktu, jo Iekārtai ir konstatētas neatbilstības, Piegādātājam ir pienākums novērst Aktā norādītās Iekārtas nepilnības par saviem līdzekļiem Pušu noteiktajā termiņā. Ja Puses nespēj panākt vienošanos par Iekārtas konstatēto nepilnību novēršanas termiņu, Piegādātāja pienākums ir novērst konstatētās Iekārtas nepilnības 5 (piecu) darba dienu laikā no brīža, kad saņemts Pasūtītāja atteikums parakstīt Aktu. Iekārtas defekta novēršanas termiņš nepagarina Iekārtas piegādes termiņu (Līguma 4.2. punkts).
5.8. Iekārta uzskatāma par nodotu Pasūtītājam dienā, kad Pasūtītājs parakstījis dokumentus par Iekārtas pieņemšanu.
5.9. Pasūtītājam ir tiesības jebkurā Līguma darbības laikā konstatēt Iekārtas neatbilstību Līguma un tā pielikumu noteikumiem. Šādā gadījumā Piegādātājs nodrošina neatbilstības novēršanu atbilstoši garantijas noteikumiem.
5.10. Ja Pasūtītājs konstatē būtisku Iekārtas neatbilstību tehniskajai specifikācijai (piemēram, piegādāta Iekārta neatbilst iepirkuma prasībām, un Piegādātājam ar šādas Iekārtas piedāvājumu nebūtu piešķiramas līguma slēgšanas tiesības), Pasūtītājs sastāda defektu aktu, un Piegādātājam ir pienākums aizstāt neatbilstošo Iekārtu pret atbilstošu. Iekārtas defekta novēršanas/Iekārtas noteiktais aizstāšanas termiņš nepagarina Iekārtas piegādes termiņu (Līguma 4.2. punkts). Piegādātājam nav pienākuma apmainīt Iekārtu, ja tas pierāda, ka Iekārta ir atbilstoša.

6. IEKĀRTAS GARANTIJAS TERMIŅŠ
6.1. Piegādātājs sniedz garantiju Iekārtai saskaņā ar Iekārtas garantijas un tehniskās specifikācijas noteikumiem, garantiju nodrošinot 12 (divpadsmit) mēnešus no Akta parakstīšanas dienas.
6.2. Garantijas termiņā Piegādātājs nodrošina, ka Iekārta saglabā pienācīgu kvalitāti, drošumu un pilnīgas lietošanas īpašības.
6.3. Ja garantijas termiņā Pasūtītājs konstatē, ka Iekārta nesaglabā pienācīgu kvalitāti, drošumu un lietošanas īpašības, vai arī ir nepieciešams veikt garantijas laika apkopi vai remontu, tad Pasūtītājs paziņo (telefoniski vai e-pasta sūtījuma veidā) par to Piegādātājam, uzaicinot Piegādātāju sagatavot divpusēju aktu par konstatētajiem trūkumiem. Piegādātāja pārstāvja neierašanās gadījumā Pasūtītājam ir tiesības sagatavot aktu bez Piegādātāja piedalīšanās un sagatavotais akts kļūst saistošs Piegādātājam. Ja tas ir iespējams, defektu diagnosticē attālināti un aktu sagatavo elektroniski.
6.4. Piegādātājs nodrošina, ka Iekārtas defekta/trūkumu vai nepieciešamo remontdarbu, apkopes fiksēšana tiek nodrošināta ne vēlāk kā 24 stundu laikā no brīža, kad Piegādātājs ir saņēmis Līguma 6.3. punktā noteikto paziņojumu. Piegādātājs par saviem līdzekļiem novērš Iekārtai konstatētos trūkumus vai bojājumus 5 (piecu) darba dienu laikā no brīža, kad Piegādātājs ir saņēmis Līguma 6.3. punktā noteikto paziņojumu. Iekārtas apkopes, remonta un/vai servisa periods tiek noteikts Pusēm savstarpēji vienojoties, ievērojot, ka minētie darbi nevar tikt veikti ilgāk kā 10 (desmit) dienas.
6.5. Ja Piegādātājs nenodrošina pakalpojuma veikšanu Līguma 6.4. punktā noteiktajā termiņā, tad Pasūtītājam ir tiesības attiecīgo pakalpojumu veikt citā servisā. Šādā gadījumā Piegādātājs sedz visas Pasūtītājam radušās izmaksas.
6.6. Pakalpojuma izpildi apliecina Pušu parakstīts darbu nodošanas‑pieņemšanas akts.
6.7. Veicot pakalpojumu, Piegādātājam ir pienākums izmantot jaunas un Iekārtas ražotāja akceptētas (oriģinālās) rezerves daļas un servisa materiālus, kā arī piesaistīt kvalificētus darbiniekus.
6.8. Garantijas un garantijas laika apkopes un remonta nodrošināšanas ietvaros nomainītajām un labotajām detaļām Piegādātājs nodrošina garantiju visā attiecīgās Iekārtas garantijas periodā.

7. PUŠU ATBILDĪBA UN LĪGUMSODI
7.1. [bookmark: _Hlk94628837]Ja Piegādātājs nepiegādā un/vai neuzstāda Iekārtu Līguma 4.2. punktā noteiktajā termiņā, tad Pasūtītājam ir tiesības piemērot, un Piegādātājam pienākums maksāt līgumsodu 0,5 % apmērā no Iekārtas Līgumcenas par katru nokavēto dienu, bet ne vairāk kā 10% apmērā no Iekārtas kopējās Līgumcenas.
7.2. Ja Piegādātājs nenodrošina pakalpojumu Līguma 6.4. punktā noteiktajā termiņā, tad Pasūtītājam ir tiesības piemērot, un Piegādātājam pienākums maksāt līgumsodu EUR 50.00 (piecdesmit euro, 00 centi) apmērā par katru nokavēto dienu. Ja Pasūtītājs izmanto Līguma 6.6. punktā noteiktās tiesības, līgumsoda pieaugums apstājas dienā, kad Piegādātājs atlīdzinājis Pasūtītāja izdevumus par pakalpojuma veikšanu citur.
7.3. Ja Piegādātājs nepilda kādu no Līgumā norādītajiem pienākumiem, Pasūtītājs ir tiesīgs aprēķināt līgumsodu EUR 100.00 (viens simts euro, 00 centi) apmērā par katru fiksēto pārkāpumu.
7.4. Ja Pasūtītājs vienpusēji atkāpjas no Līguma 8.3. punktā noteiktajā gadījumā, Pasūtītājam ir tiesības piemērot, un Piegādātājam pienākums maksāt līgumsodu 10% apmērā no Līgumcenas.
7.5. Par maksājumu termiņu kavējumiem kavējusī Puse maksā otrai Pusei līgumsodu 0,5% apmērā no termiņā neapmaksātā rēķina summas par katru kavējuma dienu, bet kopā ne vairāk par 10% no termiņā neapmaksātā rēķina summas. Ja rēķins izrakstīts pastāvot strīdam par rēķinā iekļaujamo summu, līgumsods aprēķināms par rēķina summu, par ko starp Pusēm strīds nepastāv.
7.6. [bookmark: _Hlk92805381]Līgumsoda samaksa, kad tā ir paredzēta, tiek veikta, pamatojoties uz Puses, kura pieprasa līgumsoda samaksu, izrakstītu rēķinu par līgumsoda piemērošanu. Puses vienojas, ka Pasūtītājam, par to informējot Piegādātāju, ir tiesības vienpusēji aprēķināt un ieturēt no Piegādātāja iesniegtā rēķina Līgumā paredzētos līgumsodus, ja tādi tiek piemēroti.
7.7. Līgumsoda samaksa neatbrīvo Puses no Līguma saistību izpildes.
7.8. Visos gadījumos, kad līgumsods aprēķināms no Līguma, Iekārtas vai rēķina summas, aprēķins tiek veikts no summas bez pievienotās vērtības nodokļa.
7.9. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī Pušu Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

8. LĪGUMA GROZĪJUMI UN LĪGUMA DARBĪBAS IZBEIGŠANA
8.1. Līgumu var papildināt vai grozīt, ievērojot Publisko iepirkumu likuma 61. panta noteikumus, vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
8.2. Pusēm, savstarpēji vienojoties, ir tiesības veikt grozījumus Līgumā, pagarinot Iekārtas piegādes un uzstādīšanas termiņu par ne vairāk kā 15 (piecpadsmit) dienām, gadījumā, ja Piegādātājs nevar piegādāt Iekārtu Līguma 4.2. punktā noteiktajā termiņā Iekārtas ražotāja vainas dēļ. Šajā punktā noteiktajā gadījumā Piegādātājam jāiesniedz Pasūtītājam Iekārtas ražotāja izsniegts dokuments, kas apliecina attiecīgo apstākļu, kas ir par pamatu Iekārtas piegādes kavējumam, esamību. Šajā punktā ietvertais attiecībā uz Iekārtas piegādes un uzstādīšanas termiņa pagarinājumu ir Pasūtītāja tiesība nevis pienākums, un Pasūtītājs var nepiekrist pagarināt Iekārtas piegādes un uzstādīšanas termiņu, ja uzskata, ka Piegādātāja iesniegtais pamatojums nav pietiekams.
8.3. Pasūtītājs ir tiesīgs vienpusēji bez iepriekšējā brīdinājuma atkāpties no Līguma, par to rakstiski paziņojot Piegādātājam, ja:
8.3.1. Piegādātājs kavē Līguma 4.2. punktā noteikto Iekārtas piegādes termiņu ilgāk par 15 (piecpadsmit) kalendārajām dienām, un Puses nav vienojušās par Iekārtas piegādes pagarinājumu atbilstoši Līguma 8.2. punktam;
8.3.2. Piegādātājs ir piegādājis nekvalitatīvu, tehniskai specifikācijai neatbilstošu Iekārtu un konstatētos Iekārtas trūkumus nav novērsis Līgumā noteiktajos termiņos;
8.3.3. Piegādātājs nav novērsis Iekārtas trūkumus/defektus Līguma 5.7. vai 6.4. punktā noteiktajā kārtībā un termiņā un pēc Pasūtītāja brīdinājuma saņemšanas nav novērsis pārkāpumu 5 (piecu) dienu laikā;
8.3.4. Piegādātājs nav nodrošinājis Iekārtas garantijas laika apkopes un remonta pakalpojumus atbilstoši Līguma 6.4. punkta nosacījumiem un pēc Pasūtītāja brīdinājuma saņemšanas nav novērsis pārkāpumu 5 (piecu) dienu laikā.
8.4. Piegādātājs var vienpusēji atkāpties no Līguma, par to rakstiski paziņojot Pasūtītājam, ja pēc attiecīgajā Līguma 2.3. punktā noteikto dokumentu iesniegšanas, Pasūtītājs nav veicis Līgumā noteiktajā termiņā un apjomā samaksu par Iekārtu, un pēc Piegādātāja brīdinājuma saņemšanas nav veicis attiecīgo samaksu 20 (divdesmit) dienu laikā.
8.5. Katra no Pusēm ir tiesīga izbeigt Līgumu pirms termiņa vienpusēji ar rakstveida paziņojumu otrai Pusei, ja otrai Pusei uzsākts maksātnespējas process, tiesiskās aizsardzības process, likvidācijas process vai tās darbība tiek izbeigta vai pārtraukta.
8.6. Ikviena no Pusēm ir tiesīga vienpusēji atkāpties no Līguma izpildes, ja Līgumu nav iespējams izpildīt saistībā ar apstākli, ka otrai Pusei ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts (NATO) noteiktās sankcijas.

9. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA UN JAUNA PERSONĀLA UN APAKŠUZŅĒMĒJU PIESAISTE
9.1. Piegādātājs Līguma izpildi var nodot apakšuzņēmējam tikai pēc Pasūtītāja rakstiska apstiprinājuma saņemšanas un ievērojot Publisko iepirkumu likuma 62. panta nosacījumus. Pasūtītāja apstiprinājums nav nepieciešams iepirkumā ietvaros Piegādātāja dokumentos norādītajiem apakšuzņēmējiem.
9.2. Apakšuzņēmējam jāatbilst iepirkumā noteiktajām apakšuzņēmēju kvalifikācijas prasībām.
9.3. Pirms Līguma daļas nodošanas apakšuzņēmējam Piegādātājs iesniedz Pasūtītājam paziņojumu, kurā norāda Līguma daļu, kuras izpildi Piegādātājs plāno nodot apakšuzņēmējam, apakšuzņēmēja, kuram Piegādātājs ir paredzējis nodot Līguma daļas izpildi nosaukumu un reģistrācijas numuru. Paziņojumam Piegādātājs pievieno iepirkumā noteiktos apakšuzņēmēja kvalifikācijas dokumentus.
9.4. Pasūtītājs 5 (piecu) darba dienu laikā pēc Piegādātāja Līguma 9.3. punktā minētā paziņojuma un tam pievienoto dokumentu saņemšanas dienas apstiprina Līguma daļas izpildes nodošanu apakšuzņēmējam vai neapstiprina Līguma daļas izpildes nodošanu apakšuzņēmējam gadījumā, ja:
9.4.1. paziņojums neatbilst Līguma 9.3. punktā noteiktajām prasībām vai
9.4.2. apakšuzņēmējs neatbilst iepirkumā noteiktajām apakšuzņēmēju kvalifikācijas prasībām, vai
9.4.3. netiek ievēroti Publisko iepirkumu likuma 62. panta nosacījumi attiecībā uz apakšuzņēmēja nomaiņu vai jauna apakšuzņēmēja piesaisti.
9.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.6. Līguma daļas izpildes nodošana apakšuzņēmējam nerada līgumiskas attiecības apakšuzņēmēja un Pasūtītāja starpā.
9.7. Pasūtītāja apstiprinājums attiecībā uz Līguma daļas izpildes nodošanu apakšuzņēmējam neatbrīvo Piegādātāju no Līgumā noteikto saistību izpildes un nemazina Piegādātāja atbildību uz apakšuzņēmējam nodotās Līguma daļas izpildi.

10. NEPĀRVARAMA VARA
10.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmas: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
10.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
10.3. Ja nepārvaramas varas apstākļi ilgst ilgāk par 1 (vienu) mēnesi, ikviena no Pusēm ir tiesīga vienpusēji izbeigt Līgumu, nesedzot zaudējumus, kas šādā gadījumā varētu rasties otrai Pusei saistībā ar Līguma izbeigšanu.

11. PIEMĒROJAMIE NORMATĪVIE UN STRĪDU RISINĀŠANAS KĀRTĪBA
11.1. Visi strīdi, domstarpības un jebkura rakstura jautājumi, kas rodas starp Pasūtītāju un Piegādāju, kā arī jebkuri strīdi, kas iziet no Līguma satura vai secinājumiem, vai strīdiem, kas saistīti ar Pušu pienākumiem un atbildību, tiek risināti pārrunu ceļā, ja nepieciešams, papildinot vai grozot Līguma tekstu.
11.2. Gadījumā, ja Puses 15 (piecpadsmit) dienu laikā nespēs vienoties, strīdi un prasības tiks izšķirtas Latvijas Komersantu šķīrējtiesā, reģistrācijas Nr. 40003963576, rakstveida procesā, viena šķīrējtiesneša sastāvā saskaņā ar šķīrējtiesas reglamentu un spēkā esošajiem normatīvajiem aktiem, pieņemot, ka, ja atbildētājs nesniedz atsauksmi uz prasību, atbildētājs pilnībā atzīst iesniegto prasību, vai Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
11.3. Līgums ir noslēgts, tiek interpretēts un pildīts saskaņā ar Latvijas Republikas normatīvajiem aktiem.

12. CITI NOTEIKUMI
12.1. Līgums ir saistošs Pasūtītājam un Piegādātājam, kā arī visām trešajām personām, kuras likumīgi pārņem viņu tiesības un pienākumus.
12.2. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
12.3. Termini, kas lietoti Līgumā atbilst to jēgai un formulējamam, kādā tie ir lietoti iepirkuma dokumentācijā. Iepirkuma dokumentācijā izskaidrotie termini Līguma tekstā lietoti to aprakstītajā nozīmē, ja vien no konteksta nav iespējams saprast citu termina nozīmi. Līguma izpildes gaitā Pusēm ir saistoši iepirkuma dokumentācijā paredzētie noteikumi.
12.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina viena otru par šādu apstākļu iestāšanos vienu mēnesi iepriekš.
12.5. Pušu pārstāvji:
12.5.1. Pasūtītāja pārstāvis: ___________________ mob.tel.____________, e-pasta adrese: ___________________;
12.5.2. Piegādātāja pārstāvis: ___________________ mob.tel.____________, e-pasta adrese: ___________________.
12.6. Korespondence, kas saistīta ar Līguma izpildi, ir iesniedzama rakstveidā, latviešu valodā uz attiecīgās Puses Līgumā norādīto juridisko adresi vai elektroniskā pasta adresi. Korespondence uzskatāma par saņemtu:
12.6.1. ja izsūtīta ar ierakstītu pasta sūtījumu, tad paziņojumā par pasta sūtījuma izsniegšanu vai septītajā dienā pēc nodošanas pastā (pasta zīmogs); 
12.6.2. ja nodota personīgi pret parakstu - dienā, kad tā nogādāta saņēmējam;
12.6.3. ja nosūtīta pa elektronisko pastu, ar atbilstošas saņemšanas atskaites saņemšanas brīdi, bet ne vēlāk kā otrajā darba dienā pēc elektroniskā pasta nosūtīšanas dienas. 
12.7. Puses Līguma darbības laikā apņemas nodrošināt iespēju saņemt korespondenci Līgumā norādītajās adresēs un uzņemas visus riskus sakarā ar jebkādām korespondences saņemšanas grūtībām vai neiespējamību.
12.8. Ja kādai no Pusēm tiek mainīts juridiskais statuss, Pušu amatpersonu paraksta tiesības vai kādi Līgumā minētie Pušu rekvizīti, tālruņa, elektroniskā pasta adreses, adreses u.c., tad attiecīgā Puse nekavējoties rakstiski paziņo par to otrai Pusei. Ja Puse neizpilda šā punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā punktā minētie nosacījumi attiecas arī uz Līgumā minētajiem Pušu pārstāvjiem un to rekvizītiem.
12.9. Ja Līguma izpildes laikā Puses konstatē pretrunas iepirkuma, Piegādātāja piedāvājuma un Līguma noteikumos, tad noteikumu spēkā esamība nosakāma ar šādu prioritāšu kārtību: Iepirkuma nolikuma un tehniskās specifikācijas noteikumi; Līguma noteikumi; Piegādātāja piedāvājums iepirkumā.
12.10. Līgums sagatavots 2 (divos) eksemplāros, katrs uz __ (____) lappusēm (neskaitot pielikumus), ar vienādu juridisku spēku, no kuriem viens glabājas pie Pasūtītāja, otrs pie Piegādātāja.**
12.11. Pušu pilnvarotie pārstāvji ir atbildīgi par Līguma izpildes uzraudzīšanu, tajā skaitā par Iekārtas pieņemšanas un nodošanas organizēšanu, savlaicīgu rēķina iesniegšanu un pieņemšanu, apstiprināšanu un nodošanu apmaksai, pretenziju sastādīšanu. 
12.12. Līgumam tā parakstīšanas brīdī kā tā pielikumi tiek pievienoti šādi dokumenti:
12.12.1.  Piegādātāja iesniegtā tehniskā specifikācija;
12.12.2.  Piegādātāja iesniegtais finanšu piedāvājums.

13. PUŠU REKVIZĪTI UN PARAKSTI

	Pasūtītājs:
SIA „ZAAO”
reģistrācijas numurs 44103015509
adrese Rīgas 32, Valmiera,
Valmieras novads, LV-4201
tālr. 64281250
e-pasts zaao@zaao.lv 

Banka:__________
Konta Nr. ___________
SWIFT kods: ___________



Valdes priekšsēdētājs 
G.Kukainis  _________________
	Piegādātājs:





DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

*Pasūtītājs nodrošina Līguma parakstīšanu elektroniski ar drošu elektronisko parakstu, kas satur laika zīmogu.
**Ja līgums tiek parakstīts elektroniski ar drošu elektronisko parakstu, Līguma 12.10. punkts tiek izteikts šādā redakcijā: Līgums parakstīts elektroniski ar drošu elektronisko parakstu, kas satur laika zīmogu, latviešu valodā uz ____ (_________) lappusēm (neskaitot pielikumus). 

